РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 03

от заседание на комисия ”Управление на собствеността”
към Пленума на Висшия съдебен съвет, проведено на 31.01.2018 г.

Днес, 31.01.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Огнян Дамянов
                                                                                       Боян Новански

ОТСЪСТВА: Пламена Цветанова. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Инвестиционна дейност 

1. ОТНОСНО: Установяване на експлоатационното състояние на обект: „Почивна база, находяща се в к.к. „Св.св. Константин и Елена”, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение доклада, изготвен от инж. Дениза Павлова – началник отдел „Инвестиции и строителство” относно експлоатационното състояние на обект: „Почивна база, находяща се в к.к. „Св.св. Константин и Елена”, гр. Варна.

2. ОТНОСНО: Съгласуване на документация за провеждане на обществена поръчка с предмет: „Авариен ремонт на покрив над етаж 6 на четири плюс шестетажна административна сграда част от Съдебна палата гр. Пловдив и авариен ремонт на хидроизолацията на покрива на подземен гараж с вход на ул. „Фр. Ж. Кюри” /сега архив на Районен съд гр. Пловдив/, част от Съдебна палата гр. Пловдив” по писмо рег. № ВСС-16782/14.12.2017 г. от г-н Веселин Хаджиев – председател на Окръжен съд гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС.
2.2. СЪГЛАСУВА документацията за провеждане на обществена поръчка с предмет: „Авариен ремонт на покрив над етаж 6 на четири плюс шестетажна административна сграда част от Съдебна палата гр. Пловдив и авариен ремонт на хидроизолацията на покрива на подземен гараж с вход на ул. „Фр. Ж. Кюри” /сега архив на Районен съд гр. Пловдив/, част от Съдебна палата гр. Пловдив” по писмо рег. № ВСС-16782/14.12.2017 г. от г-н Веселин Хаджиев – председател на Окръжен съд гр. Пловдив.
2.3. ИЗПРАЩА решението по т. 2 от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС, на председателя на Окръжен съд гр. Пловдив.

3. ОТНОСНО: Писмо от председателя на Окръжен съд гр. Монтана с рег. № ВСС-636/18.01.2018 г. във връзка с искане за предвиждане на сумата  6 083,62 лева по § 10-30 „Текущ ремонт“ за отстраняване на щети от настъпили застрахователни събития със сума, преведена от застрахователя, като обезщетение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Извършването на текущ ремонт за възстановяване на щетите от природни бедствия по съдебната палата в град Монтана е необходимо и целесъобразно и ще бъде заложено служебно в електронния регистър. Стойността на разхода е определена на 6 083,62 лв. с ДДС, съгласно проведеното обезщетение от застрахователя ЗК „Уника” и най-ниски оферти.
3.2. ИЗПРАЩА решението по т. 3 от настоящия протокол на Комисия „Бюджет и финанси”, за корекция на бюджета на Окръжен съд гр. Монтана. Ремонтните дейности да се реализират при благоприятни метеорологични условия.

ІІ. Управление на собствеността

4. ОТНОСНО: Писмо с вх. № ВСС-665/18.01.2018 г. от г-н Сотир Цацаров – главен прокурор на Република България.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за сведение писмо № ВСС-665/18.01.2018 г. от г-н Сотир Цацаров – главен прокурор на Република България.
4.2. ПРЕПРАЩА писмо № ВСС-665/18.01.2018 г. от г-н Сотир Цацаров – главен прокурор на Република България ведно с приложения списък за 39 броя автомобили с отпаднала необходимост, на Комисия „Бюджет и финанси”, за вземане на решение и действия по компетентност.

5. ОТНОСНО: Искане за закупуване на недвижим имот – частна държавна собственост, представляващ четвърти етаж от четириетажна административна сграда, намираща се в гр. Своге, Софийска област, ул. „Цар Симеон” № 11.
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1. ПРИЕМА, че недвижимият имот – частна държавна собственост, предоставен за управление на Висши съдебен съвет, представляващ четвърти етаж със застроена площ 243.21 кв.м. от четириетажна масивна административна сграда, построена през 1969 г. в УПИ І – „За административен и търговски комплекс”, в кв. 105а по плана на гр. Своге ведно с 26.78% идеални части от общите части на сграда, намираща се в гр. Своге, ул. „Цар Симеон” № 11, поради липса на заявен интерес от органите на съдебната власт в гр. Своге, е с отпаднала необходимост за Висш съдебен съвет.
2. УПЪЛНОМОЩАВА представляващия Висшия съдебен съвет да изрази становище пред областния управител на Софийска област, съгласно чл. 17, ал. 2 от Закона за държавната собственост, за отнемане на недвижим имот – частна държавна собственост, предоставен за управление на Висш съдебен съвет, представляващ четвърти етаж със застроена площ 243.21 кв.м. от четириетажна масивна административна сграда, построена през 1969 г. в УПИ І – „За административен и търговски комплекс”, в кв. 105а по плана на гр. Своге ведно с 26.78% идеални части от общите части на сграда, намираща се в гр. Своге, ул. „Цар Симеон” № 11, поради отпаднала необходимост за ВСС.
3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 08.02.2018 г.

6. ОТНОСНО: Безвъзмездно предоставяне за управление на част от имот – частна общинска собственост, находящ се в гр. Гълъбово.
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет да сключи с кмета на община Гълъбово договор за безвъзмездно предоставяне за управление на недвижим имот – частна общинска собственост в гр. Гълъбово, ул. „Стефан Стамболов” № 2, за нуждите на Районен съд гр. Гълъбово и Районна прокуратура гр. Гълъбово.
2. ИЗПРАЩА решението на кмета на община Гълъбово, по компетентност.
3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 08.02.2018 г.

7. ОТНОСНО: Уведомяване на административните ръководители на органите на съдебната власт, на които е възложено стопанисването на съдебните сгради – държавна собственост, за подаване на декларации в изпълнение на разпоредбите на чл. 12, ал. 1 и ал. 2 от Закона за енергийна ефективност по отношение на сградите, предоставени в управление на ВСС.
Приложение: Доклад от Надя Горгорова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ВЪЗЛАГА на дирекция „Управление на собствеността на съдебната власт” да изготви и изпрати уведомителни писма до административните ръководители на органите на съдебната власт, на които е възложено стопанисването на съдебни сгради – държавна собственост, относно подаване на декларации в изпълнение на разпоредбите на чл. 12, ал. 1 и ал. 2 от Закона за енергийна ефективност по отношение на сградите предоставени в управление на ВСС.
7.2. ВЪЗЛАГА на дирекция „Управление на собствеността на съдебната власт” да изготви обобщен списък на отопляваните и/или охлаждани сгради – държавна собственост с РЗП над 250 кв.м., ползвани за нуждите на органите на съдебната власт и да го предостави за сведение на Агенция за устойчиво енергийно развитие /АУЕР/ в срок до 01 март 2018 г.

8. ОТНОСНО: Упълномощаване на административните ръководители на органите на съдебната власт, на които е възложено стопанисването на съдебните сгради – държавна собственост, представляващи културни ценности и за тези които не са културни ценности, да сключват договори за филмови снимки в части от тях за заснемане на сцени от кинопроекти, филмови продукции, клипове и др.
Приложение: Доклад от Надя Горгорова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА административните ръководители - председатели на органите на съдебната власт, на които е възложено стопанисването на съдебните сгради – държавна собственост, представляващи културни ценности, да сключват договори за заснемане на филмови сцени от кинопроекти,  филмови продукции или клипове, в части от тях, съгласно чл. 179 ал.2 от Закона за културното наследство /ЗКН/ и при прилагане на чл. 22 от Наредба № Н-00-0005 от 08.06.2010 г. за условията и реда за възпроизвеждане на културни ценности в копия, реплики и предмети с търговско предназначение.

2.	УПЪЛНОМОЩАВА административните ръководители - председатели на органите на съдебната власт, на които е възложено стопанисването на съдебните сгради – държавна собственост, които не са обявени за културни ценности, да сключват договори за заснемане на филмови сцени от кинопроекти,  филмови продукции или клипове, в части от тях, по реда на Закона за задълженията и договорите /ЗЗД/.

3.	ОДОБРЯВА проект на примерен договор за заснемане на сцени от телевизионни продукции /кинопродукция/

4.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 08.02.2018 г.

9. ОТНОСНО: Проект  на  решение  за  изменение  и  допълнение на Решение по т. 35 от протокол № 9/09.03.2017 г. на Пленума на Висшия съдебен съвет за възлагане стопанисването на недвижими имоти – публична/частна държавна собственост в Апелативен район – Варна, във връзка с решение по т. 38 от Протокол № 39/27/10.2016 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1. ИЗМЕНЯ И ДОПЪЛВА решението си по т. 35 от Протокол № 9/09.03.2017 г. в раздел „V. Област Търговище”, с което се възлага стопанисването на предоставените за управление на Пленума на Висшия съдебен съвет, недвижими имоти - публична/частна държавна собственост в Апелативен район - Варна, по следния начин:
2.СЪЗДАВА се нова т. 4: „На административния ръководител на Районна прокуратура гр. Омуртаг, стопанисването на части от имот – частна държавна собственост, представляващи: самостоятелен обект с идентификатор 53535.501.1779.2.4. и площ 48.74 кв.м. и самостоятелен обект с идентификатор 53535.501.1779.2.6. и площ 161.83 кв.м. заедно със съответните идеални части от общите части на сградата на адрес: гр. Омуртаг, ул. „Васил Левски” № 2, ет. 3, подробно описани в АЧДС № 4666/11.09.2017 г. и АЧДС № 4667/11.09.2017 г.
3.ВНАСЯ предложението като редовна точка в редовно заседание на Пленума на ВСС, насрочено за 08.02.2018 г.

10. ОТНОСНО: Писмо рег. № ВСС-178/16.01.2018 г. на г-жа Росица Велкова – Желева – заместник-министър на финансите.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА разглеждането на т. 10 от настоящия дневен ред за следващото заседание на Комисията.
10.2. КАНИ Елисавета Илиева – началник отдел „Счетоводство и методология” и главен счетоводител на следващото заседание на Комисия „Управление на собствеността” към Пленума на ВСС, за изразяване на становище във връзка с приетата счетоводна политика и утвърдената практика  на ВСС относно прехвърляне на натрупаните разходи по сметка 2071 „Незавършено строителство, производство и основен ремонт” към съответните счетоводни сметки по баланса на ВСС.

ІІІ. Организационни въпроси:

11. ОТНОСНО: Писмо от г-н Димитър Тончев – главен секретар на ВСС относно изготвяне на нови Вътрешни правила за деловодната дейност и документооборота във Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение предложението на главния секретар на ВСС за създаване на нови Вътрешни правода за деловодната дейност и документооборота във Висшия съдебен съвет до изготвяне на цялостни Правила за движението на документооборота във Висшия съдебен съвет и Правилника за организацията на дейността на ВСС и неговата администрация.
11.2. ПРИЕМА първия подход, т.нар. основен, за най – подходящ за организацията на работа на Комисия „Управление на собствеността” към Пленума на Висшия съдебен съвет, описан в предложението, а именно: входящата кореспонденция се докладва ежедневно от техническия сътрудник на председателя на Комисията, който я резолира за изпълнение от експерти, определя срок за изпълнение и евентуално в кое заседание следва да се разгледа.
11.3. ИЗПРАЩА решението по т. 11 от настоящия протокол на  главния секретар на ВСС, за сведение.

Допълнителни точки, включени за разглеждане
в заседание на Комисия „Управление на собствеността”

12. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно предложение на областния управител на област София за предоставяне безвъзмездно за управление на ВСС на две жилища в гр. София

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ВЪЗЛАГА на отдел „Управление на собствеността“, дирекция „Управление на собствеността на съдебната власт” ДА ИЗВЪРШИ ОГЛЕД на предложените от областния управител на област София за безвъзмездно предоставяне в управление на ВСС жилища: 
- апартамент № 13, гр. София, р-н „Триадица“, бул. „Патриарх 
Евтимий“ № 45, ет. 4, състоящ се от две стаи, хол, кухня, входно антре, черно антре, клозет и баня с площ от 91,45 кв.м, заедно с таванско и избено помещение и 5,80% ид. части от общите части на сградата и мястото – цялото от 738 кв.м. За имота има съставен АДС № 01528/28.12.1998 г., одобрен от ОУ на област София.
- апартамент № 68, гр. София, р-н „Студентски“, ж.к. „Дървеница“, бл. 9, вх. Г, ет. 2, състоящ се от две стаи, хол, кабинет, столова, бокс, сервизни помещения със застроена площ от 136,85 кв.м /с 2/5 балкони/, мазе № 30 със ЗП= 10 кв.м и с 1, 258% ид.части от общите части на сградата и отстъпеното място на строеж. За имота има съставен АДС № 02632/29.01.2001 г., одобрен от ОУ на област София.
12.2. ВЪЗЛАГА на отдел „Управление на собствеността“ ДА ИЗГОТВИ и представи за следващо заседание на комисията подробен доклад относно фактическото състояние на жилищата.  

13. ОТНОСНО: Доклад от Владимир Димитров – и.д. началник отдел „Управление на собствеността” в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение доклада на Владимир Димитров – и.д. началник отдел „Управление на собствеността” в дирекция „Управление на собствеността на съдебната власт” във връзка с възложената задача за проучване на варианти за осигуряване на денонощна физическа охрана на предоставената за управление на Висш съдебен съвет сграда, находяща се на бул. „Александър Стамболийски” № 82 /бивша техническа гимназия/

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ